மகாராஜா சூரதீபன்

மகாராஜா சூரதீபன் (ஆங்கிலம்: Maharaja Suradhipa; இந்தோனேசியம்: Śri Maharaja Sri Suradhipa) என்பவர் பாலி இராச்சியத்தின் வர்மதேவ மரபு வழி அரசர் ஆவார். மேலும் இவர்  பாலி இராச்சியத்தின் 15-ஆவது அரசரும் வர்மதேவ மரபு வழியின் கடைசி அரசரும் ஆவார்.

மகாராஜா சூரதீபனின் ஆட்சிக்காலம் கிபி 1037-1041Marwati Djoened Poesponegoro, Nugroho Notosusanto: Sejarah nasional Indonesia: untuk SMP. Departemen Pendidikan dan Kebudayaan, 1984 இவர் 1037-இல் பாலி இராச்சியத்தின் அரசர் பதவியை ஏற்றார். 

கல்வெட்டுகள்

மன்னர் மகாராஜா சூரதீபன் வெளியிட்ட கல்வெட்டுகள் (சக ஆண்டு: 1037-1041):

 கோப்லெக் கல்வெட்டு - (Gobleg inscription)
 புரா தேசா III கல்வெட்டு (சக ஆண்டு: 1037) - (Pura Desa III inscription)
 அங்சாரி பி கல்வெட்டு (சக ஆண்டு: 1041) - (Angsari B inscription)
 அபாபி கல்வெட்டு - (Ababi inscription)
 தெங்குலக் டி கல்வெட்டு - (Tengkulak D inscription)
 தம்பளிங்கான் கல்வெட்டு - (Tamblingan Inscription)
 புரா எண்டெக் III கல்வெட்டு - (Pura Endek III Inscription)

இந்தக் கல்வெட்டுகளில் சில கல்வெட்டுகள் இனி படிக்க முடியாத அளவிற்குத் தேய்ந்து விட்டன.

புரா தேசா III கல்வெட்டு

இந்த மன்னரைப் பற்றிய பதிவுகளில் ஒரு பதிவு பின்வருமாறு:

ஆயர் தாபார் (Air Tabar), பமோங் தர்ம (Pamong Dharma) கட்டிடப் பிரதிநிதிகளின் வேண்டுகோளின் அடிப்படையில், மன்னர் மகாராஜா சூரதீபன், தன் பதிவைப் புதுப்பிக்க தலைவர் உமனாரி (umanari) அவர்களுக்கு அனுமதி அளித்ததாக அறியப்படுகிறது. ஒரு பனை ஓலையில் (ripta) எழுதப்பட்ட அசல் பதிவு சேதமடைந்து; இனி படிக்க முடியாததால் அந்த அனுமதி வழங்கப்பட்டது (awuk munggwing ripta tan wnang winaca). 

மேலும், கல்வெட்டின் உள்ளடக்கங்களை அனைத்து குடியிருப்பாளர்களும், அவற்றில் உள்ளபடி கடைப்பிடிக்க வேண்டும் என்று மன்னர் மகாராஜா சூரதீபன் வலியுறுத்தி உள்ளார். இவை அனைத்தும் கோப்லெக் கல்வெட்டுகளில் ஒரு பகுதியான புரா தேசா III கல்வெட்டில் (Pura Desa III) குறிப்பிடப்பட்டுள்ளன.

அங்கசாரி பி கல்வெட்டு

சக ஆண்டு 1041 அங்கசாரி பி கல்வெட்டின் (Angsari B inscription) முக்கிய உள்ளடக்கங்களின்படி, மன்னர் மகாராஜா சூரதீபன், லாதெங்கான் (Latengan) கிராமப் பகுதியை உள்ளடக்கிய சுகமேர்தா பகுதியில் உள்ள தரும வளாகத்திற்கு ஒரு கல்வெட்டை வழங்கி உள்ளார். 

அதில் உள்ள அனைத்து விதிகளையும் சுகமேர்தா (Sukhamerta) தரும வளாகத்தில் உள்ள துறவியர் இல்ல அமைப்பாளர்கள் கடைபிடிக்க வேண்டும் என்று வலியுறுத்தி உள்ளார். இந்தத் துறவி இல்லம் தவநேந்திர வருமதேவன் மன்னரின் ஆட்சிக் காலத்தில் கட்டப்பட்டது.

பாலியின் ஜெயா அரச மரபு

1041-ஆம் ஆண்டு, மன்னர் மகாராஜா சூரதீபன் சார்ந்த வருமதேவா மரபு ஆட்சி ஒரு முடிவிற்கு வந்தது. அதன் பிறகு, ஜெயா எனும் மரபு ஆட்சி வந்தது. அந்த அரச மரபுப் பெயரை பாலி இராச்சியத்தின் எட்டு மன்னர்கள் தங்கள் பட்டங்களில் பயன்படுத்தி உள்ளனர். அந்த எட்டு மன்னர்களும் பாலியில் தொடர்ச்சியாக ஆட்சி செய்ததால் ஜெயா வம்சத்தின் ஆட்சி தொடங்கியது என அறியப்படுகிறது.

பாலியின் ஜெயா அரச மரபு மன்னர்கள்

 ஜெயசக்தி - (Śri Jayaśakti) (1133-1150) 
 இராகஜெயன் - (Ragajaya) (1155) 
 ஜெயபங்கஜன் - (Jayapangus) (1178-1181) 
 அருஜெய கீர்த்தனா - (Arjayadengjayaketana) (அரசி, 1200) 
 ஏகஜெயாலன் - (Haji Ekajayalancana) (1200)
 செரி ஆதிகுந்திகேதனன் - (Bhatara Guru Śri Adikuntiketana) (1204) 
 ஆதிதேவயாளன் - (Adidewalancana) (1260)
 ஏகஜெயலஞ்சனன் (Ekajayalancana) / அருசரியா ஜெயகீர்த்தனா (Sri Arjaryya Dengjayaketana)  அரசி (?–1284) சிங்காசாரி அரசின் படையெடுப்பில் ஆட்சி கவிழ்ப்பு)இவர்கள் இருவரும் 1122 சக ஆண்டில் ஒரு கல்வெட்டை வெளியிட்டனர்.

பாலியின் வருமதேவா அரச மரபு மன்னர்கள்

 செரி கேசரி வருமதேவன் - (Sri Kesari Warmadewa) (914)
 செரி உக்கிரசேனன் - (Sri Ugrasena) (915-942)
 தவநேந்திர வருமதேவன் - (Tabanendra Warmadewa) (955-967)
 இந்திர ஜெயசிங்க வருமதேவன் - (:id:Indrajayasingha Warmadewa|) (960)
 சனசாது வருமதேவன் - (Janasadhu Warmadewa) (975) 
 செரி விஜய மகாதேவி - (Śri Wijaya Mahadewi) (அரசி, 983)
 குணப்பிரியா தருமபத்தினி - (Gunapriya Dharmapatni|) (அரசி, 989-1007)
 உதயனா வருமதேவன் - (Udayana Warmadewa) (989-1011) 
 செரி அஜனாதேவி - (Śri Ajñadewi) (அரசி, 1011 - 1016) 
 மரகத பங்கஜன் - (Marakata Pangkaja) (1022 – 1049) 
 ஏர்லங்கா - (Airlangga) (1025-1042) 
 அனாக் உங்குஸ் - (Anak Wungsu) (1025-1077)  
 மகாராஜா வளபிரபு - (:id:Śri Maharaja Walaprabhu) (1079 - 1088) 
 இலட்சுமிதர விஜயதுங்கதேவி - (Śri Laksmidhara Wijayottunggadewi) (அரசி, 1088-1101) 
 மகாராஜா சூரதீபன் - (:id:Śri Maharaja Sri Suradhipa) (1115-1119)

மேலும் காண்க

 வர்மதேவ வம்சம்
 சனசாது வருமதேவன்
 செரி விஜய மகாதேவி
 செரி அஜனாதேவி 
 குணப்பிரியா தருமபத்தினி
 மகாராஜா வளபிரபு
 இலட்சுமிதர விஜயதுங்கதேவி

 மேற்கோள்கள் 

 Pringle,Robert. (2004) A Short History of Bali: Indonesia's Hindu Realm. Crows Nest, NSW: Allan & Unwin .

சான்றுகள்

 Willard A. Hanna (2004). Bali Chronicles. Periplus, Singapore. .







வெளி இணைப்புகள்

பகுப்பு:பாலி
பகுப்பு:பாலி அரசர்கள்
பகுப்பு:பாலியின் வரலாறு
பகுப்பு:முன்னாள் முடியாட்சிகள்
பகுப்பு:இந்தோனேசிய முடியரசர்கள்
பகுப்பு:இந்தோனேசிய இந்து மக்கள்